**КЫРГЫЗ РЕСПУБЛИКАСЫ КЫРГЫЗСКАЯ РЕСПУБЛИКА ЖАЛАЛ-АБАД ОБЛАСТЫ ЖАЛАЛ-АБАДСКАЯ ОБЛАСТЬ**



**МАЙЛУУ-СУУ ШААРДЫК МАЙЛУУ-СУУЙСКИЙ**

**КЕҢЕШИ ГОРОДСКОЙ КЕНЕШ**

**ТОКТОМ**

**ПОСТАНОВЛЕНИЕ**

**2023-жылдын 27-марты № 17-9-5 Майлуу-Суу шаары**

**Майлуу-Суу шаарынын суу менен жабдуу жана канализация тутумдарын жакшыртуу долбоорунун алкагында Европа инвестициялык банкы тарабынан төмөн пайызда насыя алуу жөнүндө**

Майлуу-Суу шаарынын мэриясынын 22.03.2023-ж. № 01-14-135 кайрылуу катын, шаардык кеңештин бюджет, каражат жана инвестицияларды тартуу боюнча туруктуу комиссиясынын чечимин талкуулап, депутаттардын сунуштарын эске алып, Майлуу-Суу шаардык Кеңештин ІⅩ чакырылышынын кезексиз ⅩⅤІІ- сессиясы

**ТОКТОМ КЫЛАТ:**

1. Майлуу-Суу шаарынын суу менен жабдуу жана канализация тутумдарын жакшыртуу долбоорунун алкагында Европа инвестициялык банкынан 1 450,0 (бир милион төрт жүз элүү) евро төмөн пайызда насыя (кредит) алууга макулдук берилсин.
2. Насыя алуу үчүн Кыргыз Республикасынын финансы министерлиги менен Майлуу-Суу шаардык мэриясынын ортосунда субкредиттик макулдашуу түзүлсүн.
3. Ушул токтом катталсын жана Кыргыз Республикасынын укуктук ченемдик актылакрынын Мамлекеттик реестрине киргизүү үчүн, Кыргыз Республикасынын юстиция министрлигине жөнөтүсүн.
4. Бул токтомдун аткарылышын контролдоо шаардык мэрияга, шаардык кеңештин бюджет, каражат жана инвестицияларды тартуу боюнча туруктуу комиссиясына тапшырылсын.

**Шаардык Кеңещитин төрагасы Н.Бостонов**